OpenLLM-France/wikimedia huggingface dataset:
# Donvuhíl·lia

Donvuhíl·lia (ucraïnès: Донвугілля, rus: Донуголь, Donúgol) va ser una empresa estatal minera de carbó situada a Donetsk. La producció de carbó en 2001 va ser de 4 095,002 mil tones.

## Enllaços externs

* Гірничий енциклопедичний словник : у 3 т. / за ред. В. С. Білецького. — Донецьк : Східний видавничий дім, 2004. — Т. 3. — 752 с. — ISBN 966-7804-78-X.
# Hipòstrat

Hipòstrat és el nom dels següents personatges:
* Hipòstrat, militar macedoni
* Hipòstrat, filòsof pitagòric grec
* Hipòstrat, escriptor grec
* Hipòstrat Indogrec, rei Indogrec
# Asclepeion d'Atenes

El Santuari d'Asclepi o Asclepèon és un recinte sagrat fundat l'any 418 aC al peu del turó de l'Acròpoli d'Atenes, a la banda sud, situat al nord-oest del Teatre de Dionís. Està dedicat al déu de la medicina Asclepi (Esculapi). Va ser Telèmac qui va aconseguir de traslladar el culte del déu de la salut des d'Epidaure, on va sorgir originàriament.
Constava d'un temple dòric amb una porta monumental a manera de propileu de l'època romana, amb un gran altar i un pòrtic de dos pisos. A la part esquerra es trobava una stoà amb 17 columnes jòniques a la part frontal, on s'allotjaven els malalts. Tocant a l'edifici principal hi havia el bothros, una font sagrada d'aigües mineromedicinals.

## Bibliografia

* Maggi, Stefano, i Troso, Cristina: Los tesoros de Grecia. Madrid: Libsa, 2006. ISBN 84-662-1336-8.

## Enllaços externs

* Stoà jònica i Asclepèon, dins Maquettes Historiques, amb una maqueta de l'edifici.
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Li Yanfu

Li Yanfu (1 de juliol de 1975) és una esportista xinesa que va competir en judo, guanyadora de dues medalles al Campionat Asiàtic de Judo de 1997 en les categories de –72 kg i oberta.

## Palmarès internacional

Campionat Asiàtic :
| Any | Lloc | Medalla | Categoria |
| 1997 | Manila ( Filipines) | 1 | –72 kg |
| 1997 | Manila ( Filipines) | 2 | Oberta |

## Referències

* ↑ Li Yanfu en Judoinside.com (anglès)
# Trebi Níger

Trebi Níger (en llatí Trebius Niger) va ser un militar romà.
Va servir junt amb Luci Licini Lucul·le quan aquest era procònsol a la Hispània Ulterior l'any 150 aC. Va escriure una obra sobre història natural, a la qual fa freqüents al·lusions Plini el Vell.

## Referències

* ↑ Plini. Naturalis Historia IX,25 s 41, 30 s 48; XXXII,2 s 6
# Pedra del Tractat

La Pedra del Tractat (en gaèlic irlandès, Chloch an Chonartha) és el nom que rep la pedra sobre la qual, suposadament, es va signar el Tractat de Limerick, que va posar fi a la guerra entre Jacobites i guillemites (partidaris de Guillem III d'Anglaterra) en 1691. Abans del seu ús per a aquesta signatura, la pedra era aparentment emprada pels habitants de Limerick per pujar i baixar dels seus cavalls en entrar o sortir de la ciutat. El lloc de la signatura, sobre la pedra, va ser triat per ser un lloc visible per a tots dos exèrcits des d'ambdues ribes del riu.
La Pedra es troba des de fa uns anys exposada a la ciutat de Limerick, al costat del Thomond Bridge, que creua el riu Shannon en direcció al Castell del Rei Joan.

## Bibliografia

* Lenihan, Maurice. Limerick; Its History and Antiquities, Ecclesiastical, Civil, and Military: From the Earliest Ages, with Copious Historical, Archaeological, Topographical, and Genealogical Notes. Hodges, Smith, and Company, 1866, p. 286.

## Vegeu també

* Tractat de Limerick
* Castell del Rei Joan (Limerick)

## Enllaços externs

* Informació sobre la Pedra del Tractat
* Informació sobre la Pedra del Tractat a www.libraryireland.com
# Dzogchen

Dzogchen, segons l'escola Nyingma del budisme tibetà i la tradició Bon, és l'estat primordial i condició natural de tot ésser, una condició no-dual, sense afecció i conceptes.

## Referències

* ↑ «Dzogchen» (en anglès). Encyclopedia.com. [Consulta: 24 novembre 2018].
* ↑ «Transmissió Mundial del Guruyoga – Matinada del 21 al 22 de Juliol de 2018». Escola de l'Ésser, 21-07-2018. Arxivat de l'original el 2018-11-24 [Consulta: 24 novembre 2018]. Arxivat 2018-11-24 a Wayback Machine.
* ↑ «LA BASE, EL SENDERO Y EL FRUTO EN EL DZOGCHÉN» (en castellà). Comunidad Budista Nyingma Tersar. Arxivat de l'original el 2018-11-24. [Consulta: 24 novembre 2018].

## Vegeu també

* Rigpa

## Enllaços externs

* Qué es Dzogchen Arxivat 2018-11-24 a Wayback Machine. (castellà)
# Hipòstrat (filòsof)

Hipòstrat (en llatí Hippostratus, en grec antic Ἱππόστρατος) fou un filòsof pitagòric grec nadiu de Crotona a la Magna Grècia. Apareix a la llista de filòsof pitagòrics de Iàmblic (Vit. Pyth. 100.36.267).

## Referències

* ↑ 1.Hippostratus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p.495
# Nanorana rarica

Nanorana rarica és una espècie de granota endèmica de l'oest del Nepal. Rep el seu nom a causa que fou descoberta al Llac Rara, a uns 3000 metres d'altitud, al Parc Nacional Rara del Nepal. Les informacions sobre la seva presència al Royal Chitwan National Park (Schleich 1993) requereixen confirmació. Està associada a boscos montans tropicals i llacs. Ha estat estudiada recentment per Shrestha (2001).

## Publicacions originals

* Dubois & Matsui, 1983 : A new species of frog (genus Rana, subgenus Paa) from western Nepal (Amphibia: Anura). Copeia, 1983, p. 895-901.
* Dubois, Matsui & Ohler, 2001 : A replacement name for Rana (Paa) rara Dubois & Matsui, 1983 (Amphibia, Anura, Ranidae, Raninae). Alytes, Paris, 19, p. 2-4.

## Referències

* ↑ Frost, Darrel R. «Nanorana rarica (Dubois, Matsui, and Ohler, 2001)». Amphibian Species of the World 5.6, an Online Reference. American Museum of Natural History, 2013. [Consulta: 12 desembre 2013].
* 1 2 3 Ohler, A., Dutta, S. & Shrestha, T.K. 2004. Nanorana rarica. Llista Vermella d'Espècies Amenaçades de la UICN 2006. Consulta: 22 d'abril del 2008.
# Lens (Pas de Calais)

Lens és un municipi francès al departament del Pas de Calais (regió dels Alts de França).
Va caure en mans franceses en 1641 durant la Guerra Francoespanyola. L'any 1999 tenia 36.206 habitants. La ciutat és coneguda per ser un dels principals centres urbans de la zona minera del Nord-Pas-de-Calais amb Companyia Minera de Lens, també és coneguda pel seu equip de futbol, el Racing Club de Lens i més recentment per l'annex del Museu del Louvre que ha d'estar obert. Lens inclou molts serveis per a la salut i centres d'educació, incloent una escola de secundària privada. Avui és una ciutat universitària.

## Referències

* ↑ Vermeir, René. In staat van oorlog : Filips IV en de Zuidelijke Nederlanden 1629-1648 (en neerlandès). Shaker, 2001, p. 163. ISBN 9789042301498.

## Enllaços externs

* Lens - Lloc web oficial
* http://www.agglo-lenslievin.fr/
* http://www.insee.fr/fr/methodes/nomenclatures/cog/fichecommunale.asp?codedep=62&codecom=498
Viccionari
# Mas del Olmo

Mas del Olmo és un llogaret pertanyent al terme general de la vila d'Ademús, en la comarca del Racó d'Ademús (País Valencià, Espanya). Es tracta del llogaret més poblat del terme municipal d'Ademús i es troba a 1114 metres d'altitud. Consta de quatre barris: El Puntal, L'Era, La Plaça i L'Ermita o Barri del gitanos.
Al costat del barri La Plaça trobem l'Església parroquial de Santa Bàrbara, l'edifici recentment restaurat, i servit en l'actualitat pel rector-arxipreste d'Ademús.
En les proximitats es troba el paratge del Molino de los Cuchillos, avui zona recreativa i en el passat lloc on se situava el molí que servia a les tres principals llogarets d'Ademús.

## Museu del Pà i forn tradicional

Entre la interessant arquitectura popular que existeix en Mas del Olmo destaca el seu forn de coure pa, el qual en l’antiguitat distribuïa pa als tres principals llogartes d'Ademús- Mas del Olmo, Sesga i Val de la Sabina.
En l'actualitat, no té la mateixa funció, ja que el van restaurar i el van convertir en un Museu del Pa, on s'exhibeixen nombrosos objectes relacionats amb l'elaboració tradicional d'aquest aliment, així com del cultiu i de la transformació del cereal. El forn només funciona en dates assenyalades, convertint-se en un veritable esdeveniment. En la planta superior de l'edifici es troba la sala del Consell, la qual era l'antiga sala de reunió dels veïns.

## Associacionisme

Mas del Olmo compta amb una activa associació veïnal que promou esdeveniments locals, fent d'aquesta població la més dinàmica dels llogarets ademussers en aquest sentit.

## Bibliografia

* Eslava Blasco, Raúl: Ademuz y su patrimonio histórico-artístico. Ademuz, 2007. ISBN 978-84-606-4251-0

## Enllaços externs

* Ajuntament d'Ademús (castellà)
# Hapoel Ironi Kiryat Shmona FC

El Hapoel Ironi Kiryat Shmona FC (hebreu: מועדון כדורגל הפועל עירוני קרית שמונה‎) és un club de futbol israelià de la ciutat de Qiryat Xemonà.

## Història

El club va ser fundat l'any 2000 per al fusió de Hapoel Kiryat Shmona i Maccabi Kiryat Shmona. El club ha assolit importants èxits durant els anys 2010, destacant la lliga la temporada 2011-12, i la copa nacional la temporada 2013-14.

## Palmarès

* Lliga israeliana de futbol:
** 2011-12
* Copa israeliana de futbol:
** 2013-14
* Copa Toto
** 2010-11, 2011-12
* Supercopa israeliana de futbol:
** 2015

## Referències

* ↑ «The Secret Behind Israel's Star Soccer Team Kiryat Shmona - SPIEGEL ONLINE». Spiegel.de, 19-09-2012. [Consulta: 2 desembre 2013].
* ↑ «Israel - List of Champions». rsssf.com. [Consulta: 9 abril 2017].
* ↑ «Israel - List of Cup Finals». rsssf.com. [Consulta: 9 abril 2017].

## Enllaços externs

* Club web Arxivat 2008-03-01 a Wayback Machine. (hebreu)
* Kriyat Shmona a UEFA
# Mur de Huy

El Mur de Huy és un turó que s'eleva fins als 204 metres sobre el nivell del mar, a la localitat de Huy, a Lieja, Bèlgica. També és conegut com el "Camí de les Capelles" (Chemin des Chapelles), per les set capelles que hi ha en el seu recorregut. La collada, de 128 metres de desnivell, és famós per formar part del recorregut de la Fletxa Valona una clàssica ciclista que es disputa cada any durant el mes d'abril i que és la segona de les tres clàssiques de les Ardenes.
El Mur és l'indret on es troba l'arribada de la Fletxa Valona des de 1983 i es puja un total de tres vegades durant la cursa. La pujada té poc més de 1.300 metres, però és molt dura, ja que té un desnivell mitjà del 9,8% i rampes que arriben fins al 26%.

## Referències

* 1 2 3 Friebe, Daniel; Goding, Pete. Ascensiones míticas : 50 puertos de leyenda que deberías coronar. Barcelona: Lunwerg, 2012, p. 14-15. ISBN 9788497858618.
# Libiquis

Els libiquis (en llatí Libicii o Libici, en grec antic Λεβέκιοι) eren un poble gal o celto-lígur de la Gàl·lia Cispadana que vivia també a la Gàl·lia Transpadana, a la regió del riu Sesia a la rodalia de Vercellae.
Els esmenta Polibi que els situa junt amb els laevi, a les fonts del Padus, a l'oest dels ínsubres. Plini el Vell i Claudi Ptolemeu diuen que la seva ciutat principal era Vercellae i Plini diu expressament que eren descendents dels sàl·lies, un poble gal o lígur segons les fonts. Titus Livi també diu que els sàl·lies van travessar els Alps i es van establir a la Gàl·lia, prop dels laevi.

## Referències

* ↑ Smith, William (ed.). «Libicii». Dictionary of Greek and Roman Geography (1854). [Consulta: 22 febrer 2021].
# Umbilicària

Umbilicària (Umbilicaria) és un gènere de líquens que creixen sobre les roques. Es troben a Amèrica del Nord. És un liquen comestible si es prepara bé i s'ha fet servir com aliment d'emergència pels primers exploradors nord-americans.
A la medicina tradicional xinesa i a la gastronomia asiàtica es fa servir l'espècie Umbilicaria esculenta.

## Galeria

* U. esculenta amb pinyons
* Líquens d'aquest tipus menjats pels homes de John Franklin al riu Coppermine
* Kishū kumano iwatake tori
* Umbilicaria havaasii

## Enllaços externs

* Edible plants
* Lichens
* http://www.indexfungorum.org/Names/genusrecord.asp?RecordID=5666
* http://www.indexfungorum.org/Names/names.asp?strGenus=Umbilicaria
# Mary Ann Prout

Mary Ann Prout (14 de febrer de 1800 o 1801 - 1884) va ser una educadora afroamericana. Nascuda probablement a South River o a Baltimore, Maryland, Prout va fundar una escola a Baltimore el 1830, i hi va ensenyar fins al seu tancament el 1867. Va estar involucrada en altres projectes humanitaris, tutora del Gregory Aged Women's Home, presidenta del capítol local de la National Reform Educational Association, i fundadora d'una ordre secreta el 1867 que es va convertir en l'Ordre Independent de Sant Lluc, una organització d'ajuda negra. Prout va morir a Baltimore al voltant de 1884.

## Referències

* ↑ Smith, Jessie Carney. Notable Black American Women. Vol. 1. Detroit, MI: Gale Research Inc., 1992, p. 897-898. ISBN 0810347490.
* ↑ «Prout, Mary Ann (1801–1884)». A: Commire. Women in World History: A Biographical Encyclopedia. Waterford, Connecticut: Yorkin Publications, 2002. ISBN 0-7876-4074-3.
* ↑ Crocombe, Jeff African American Studies Center, 15-03-2013. DOI: 10.1093/acref/9780195301731.013.35894.
# Pelforth-Sauvage-Lejeune

L'equip Pelforth-Sauvage-Lejeune va ser un equip ciclista francès, de ciclisme en ruta que va competir entre 1960 a 1968.

## Principals resultats

* Quatre dies de Dunkerque: Joseph Groussard (1962)
* Milà-Sanremo: Joseph Groussard (1963)
* París-Niça: Jan Janssen (1964)
* Volta a Catalunya: Joseph Carrara (1964)
* Gran Premi del Midi Libre: André Foucher (1964, 1965)
* Volta a Limburg: Jos Dewit (1964)
* Lieja-Bastogne-Lieja: Carmine Preziosi (1965)
* Volta als Països Baixos: Jan Janssen (1965)
* Fletxa Brabançona: Jan Janssen (1966)
* Tour del Nord: Roger Milliot (1966)
* Bordeus-París: Jan Janssen (1966), Georges Van Coningsloo (1967), Émile Bodart (1968)
* París-Roubaix: Jan Janssen (1967)
* París-Luxemburg: Jan Janssen (1967)

### A les grans voltes

* Giro d'Itàlia
** 0 participacions
** 0 victòries d'etapa:
** 0 classificació finals:
** 0 classificacions secundàries:
* Tour de França
** 5 participacions (1962, 1963, 1964, 1965, 1966)
** 5 victòries d'etapa:
*** 2 el 1963: Jan Janssen, CRE
*** 2 el 1964: Jan Janssen (2)
*** 1 el 1965: Jan Janssen
** 0 classificació finals:
** 3 classificacions secundàries:
*** Classificació per punts: Jan Janssen (1964, 1965)
*** Premi de la Combativitat Henry Anglade (1964)
*** Classificació per equips: 1964
* Volta a Espanya
** 2 participacions (1967, 1968)
** 3 victòries d'etapa:
*** 1 el 1967: Jan Janssen
*** 2 el 1968: Jan Janssen (2)
** 1 classificació finals:
*** Jan Janssen (1967
** 2 classificacions secundàries:
*** Classificació per punts: Jan Janssen (1967, 1968)

## Enllaços externs

* Plantilles a firstcycling.com
* Plantilles a memoire-du-cyclisme.eu
# Pizzicato

El pizzicato és una tècnica d'execució amb els instruments musicals de corda fregada, consisteix a fer sonar, pinçant-les amb els dits, les cordes d'uns instruments que habitualment es toquen fregant-les amb un arc. Tal és el cas del violí, la viola, el violoncel i el contrabaix. És en aquest darrer que aquesta tècnica es fa servir més sovint, especialment en alguns estils de música. Així, el "pizzicato" és freqüent en el jazz, i també ho és a les sardanes.
El mot prové del verb italià pizzicare que significa pinçar o pessigar. Habitualment el pizzicato es fa amb el dit polze o bé amb l'índex, tot i que hi ha altres tècniques, tant en funció del nombre de cordes que cal fer sonar alhora com del tipus de so que es vol extreure. En aquest sentit val dir que alguns compositors han ideat tipus específics de pizzicato per obtenir determinats timbres, com seria el cas de Béla Bartók que ideà l'anomenat "Pizzicato Bartók", un efecte tímbric guitarrístic que consisteix a estirar una corda perpendicularment al pla del diapasó de la guitarra, agafant-la amb dos dits de la mà dreta, normalment el polze i l'índex, deixant-la xocar contra els trasts. Aquest efecte pot realitzar notes afinades.
Una altra tècnica específica de pizzicato és el que es fa amb la mà esquerra, tal com es dona en el capritx número 24, Op. 1, de Paganini.
Si el passatge en pizzicato és breu, l'intèrpret continua subjectant l'arc amb la mà dreta. Si és considerablement llarg, deixa l'arc, sempre que entre el final del pizzicato i el retorn a l'arc sigui prou espaiat per a permetre-li de tornar-lo a agafar. El pizzicato s'indica sobre la partitura amb pizz.
Tot i que no és l'habitual, al llarg de la història de la música hi ha algunes composicions totalment escrites en pizzicato. Un exemple seria el 2n moviment de la Simple Symphony de Benjamin Britten o la Pizzicato Polka de Johann Strauss.

## Bibliografia

* Gran enciclopèdia de la música. Vol. 6. Barcelona, 2001
# Hybrid Theory EP

Hybrid Theory EP és el primer disc de Linkin Park. Va ser llançat el 1999, quan el grup encara es deia Hybrid Theory i va registrar un total de 1000 vendes (ja que només se'n varen publicar 1000). La portada de l'àlbum està dissenyada per Mike Shinoda, intèrpret i productor del disc en la qual hi apareix un fetus amb el cordó umbilical.

## Llista de cançons

En el disc hi apareixen set cançons i un avançament de With You, cançó que serà inclosa després al disc del mateix nom Hybrid Theory. El so de "Part of Me" dura 12'44", tot i així, la cançó dura uns 4 minuts i quan s'acaba comença un instrumental d'uns 8 minuts.
* Carousel - 3.00
* Technique - 0.40
* Step Up - 3.55
* And One - 4.33
* High Voltage - 3.30
* Part of Me - 12.44
* Esaul (Demo) - 3.08
* With You (Demo) (Bonus Track) 3.32
# Musaranya de Verapaz

La musaranya de Verapaz (Sorex veraepacis) és una espècie de mamífer de la família de les musaranyes que es troba a Mèxic i Guatemala.

## Referències

* Matson, J.; Woodman, N.; Castro-Arellano, I.; de Grammont, P. C. Sorex veraepacis. UICN 2008. Llista Vermella d'espècies amenaçades de la UICN, edició 2008, consultada el 15 abril 2016.
# Mera (Rússia)

Mera (rus: Мера) és un poble de l'óblast d'Ivànovo, a Rússia, que en el cens del 2010 tenia 20 habitants.

## Referències

* ↑ Итоги Всероссийской переписи населения 2010 года, том 1. Численность и размещение населения Ивановской области Arxivat 2018-12-23 a Wayback Machine. (en rus).
# Peter Dermot Doherty

Peter Dermot Doherty (Magherafelt, 5 de juny 1913 — Blackpool, 6 d'abril 1990) fou un futbolista i entrenador nord-irlandès.
Va néixer a Magherafelt, Comtat de Derry. Començà la seva carrera al Glentoran abans d'unir-se al Blackpool el 1933-34, quan tenia 19 anys. Posteriorment signà pel Manchester City, el 1936, club que pagà un traspàs de £10.000. Acabà la guerra jugà pel Derby County i pel Huddersfield Town.
El 1949 fitxà pel Doncaster, on fou jugador i entrenador. Continuà la carrera d'entrenador dirigint la selecció d'Irlanda del Nord (1951-1962), a la que classificà per la Copa del Món de Futbol de 1958. Acabà la seva trajectòria al Bristol City. Posteriorment formà part de l'equip tècnic del Liverpool FC.
Ingressà a l'English Football Hall of Fame el 2002. El 1998 fou escollit per la Football League a la llista de les 100 llegendes del futbol anglès.
Doherty va morir a Blackpool el 1990 a l'edat de 76 anys.

## Referències

* ↑ «Football Legends list in full». BBC Sport, 05-08-1998 [Consulta: 10 gener 2009].

## Bibliografia

Calley, Roy. Blackpool: A Complete Record 1887-1992. Breedon Books Sport, 1992. ISBN 1-873626-07-X.

## Enllaços externs

* Perfil a Soccerbase Arxivat 2007-10-01 a Wayback Machine.
* English Football Hall of Fame Arxivat 2007-07-01 a Wayback Machine.
* Perfil a un web del Manchester City FC Arxivat 2013-01-13 at Archive.is
# Pizzi

Pizzi és el nom dels següents personatges:
* Emilio Pizzi (1862–1940), compositor italià
* Nilla Pizzi (1919–2011), cantant italiana
* Gabrielle Pizzi (1940–2004), marxant d'art italià
* Juan Antonio Pizzi (n. 1968), jugador de futbol argentí
* Pier Luigi Pizzi (n. 1930), director d'òpera i dissenyador italià
* Luís Miguel Afonso Fernandes "Pizzi" (n. 1989) futbolista portuguès
# Libitina

Libitina va ser, segons la mitologia romana, una deessa encarregada de vetllar per les obligacions que es tenien amb els difunts. Es relacionava amb l'inframón, els morts i els enterraments, i se la va assimilar per això amb Prosèrpina. En la literatura i en la poesia el seu nom era sinònim de mort, o de la deessa Mors.
A la zona sud de Roma, a l'Aventí, tenia un santuari en un bosc sagrat. Allà es reunien els empresaris de pompes fúnebres (els libitinarii). Per una falsa etimologia i per haver estat relacionada amb Libido, el desig sexual, aquesta deessa antiga va ser assimilada a Venus, i el nom de Libitina va passar a ser un epítet d'aquesta deessa.
Servi Tul·li va ser el primer que li va aixecar un temple, segons la tradició, i el va dotar de l'equipament necessari per fer funerals i un equip d'enterradors.
Al Colosseu de Roma existia la Porta libitinaria, que era el lloc per on es treien els cadàvers dels gladiadors i de les feres mortes en els espectacles.

## Referències

* ↑ Horaci. Odes. III, 30
* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 323. ISBN 9788496061972.
# Universitat Politècnica de Madrid

La Universitat Politècnica de Madrid (en castellà: Universidad Politécnica de Madrid, UPM), és una universitat pública situada a la Ciutat Universitària de Madrid, Espanya, fundada el 1971 en agrupar diversos centres ja centenaris adscrits a diferents organismes. Les seves facultats o escoles imparteixen majoritàriament ensenyaments tècnics, ja que les ciències experimentals i les humanitats van ser agrupades a la Universitat Complutense de Madrid.

## Campus

Els seus centres estan dividits en diversos campus repartits per Madrid:
* Ciutat Universitària
* Campus de Montegancedo (Facultat d'Informàtica i Centres d'Investigació)
* Campus Sud (Complex Politècnic de Vallecas)
* Campus Centre (Centres dintre del nucli urbà de Madrid: ETSI Industrials, EUIT Industrial, ETSI Mines i EUIT Obres Públiques)

## Antics alumnes cèlebres

Per ordre alfabètic:
* Francisco Álvarez Cascos (Enginyer de Camins), ex-vicepresident i ministre del Govern.
* Josep Borrell (Enginyer Aeronàutic), President del Parlament Europeu
* Leopoldo Calvo Sotelo (Enginyer de Camins), expresident del Govern
* Jaime Caruana (Enginyer de Telecomunicació), governador del Banc d'Espanya
* Pedro Duque (Enginyer Aeronàutic), astronauta
* Rafael Moneo, arquitecte
* Rafael Benítez, INEF, entrenador de futbol.
* Florentino Pérez (Enginyer de Camins), president del Reial Madrid i president de la constructora ACS
* Leonardo Torres Quevedo (Enginyer de Camins), inventor
* Práxedes Mateo Sagasta (Enginyer de Camins), president del govern d'Espanya
* Miguel Ángel Valero (Enginyer de Telecomunicació), actor (va interpretar el personatge de Piraña, a Verano azul)
* Juan Miguel Villar Mir (Empresari i polític)

## Enllaços externs

* Pàgina oficial de la Universitat Politècnica de Madrid
# Mature

Mature és el nom dels següents personatges:
* Mari Mature, procurador dels Alps Marítims durant la guerra entre Otó i Vitel·li l'any 69
* Victor Mature (Louisville, Kentucky, 1913 - Rancho Santa Fe, San Diego, Califòrnia, 1999), actor cinematogràfic estatunidenc